740.030

Ordinaziun per incassar multas disciplinaras tar surpassaments dal dretg da chatscha (OMC)

dals 10-08-2004 (versiun dals 01-03-2020)

sa basond sin l'art. 47 da la lescha introductiva tar il cudesch da procedura penala svizzer1)  e   sin   l'art. 47a   da   la   lescha   chantunala   da   chatscha   dals   4 da   zercladur 19892) *

relaschada da la regenza ils 19 d'avust 2004

1. Procedura da multas disciplinaras tenor il dretg chantunal *

Princip

Art.  1 * 1 Surpassaments da las prescripziuns da chatscha vegnan chastiads en la procedura da multas disciplinaras, sche las premissas da l'artitgel 45 da la lescha introductiva tar il cudesch da procedura penala3) èn ademplidas.

Glista da multas

Art.  2 1 Surpassaments   da   prescripziuns   da   chatscha   vegnan   chastiads   cun   multas disciplinaras tenor l'agiunta 1 da l'Ordinaziun davart l'exercizi da la chatscha4). *

Organs da surveglianza da chatscha cumpetents

Art.  3 * 1 Ils   organs   da   surveglianza   da   chatscha   tenor   l'artitgel 44 alinea 1   da   la   Lescha chantunala da chatscha5) èn autorisads d'incassar multas disciplinaras. *

Refusaziun e denunzia

Art.  4 1 Ils organs da surveglianza da chatscha èn obligads da communitgar a l'autura u a l'autur dal delict ch'ella u el possia refusar la procedura da multas disciplinaras.

1) CS 312.0 2) DG 740.000 3) DG 350.100 4) DG 740.025 5) DG 740.000 * tabellas da las modificaziuns a la fin dal relasch

1

740.030

2 Sche l'autura u l'autur dal delict refusa la procedura da multas disciplinaras, vegn exequida la procedura penala ordinaria.

3 Sche   la   procedura   da   multas   disciplinaras   per   in   u   per   plirs   surpassaments reproschads   a   l'autura   u   a   l'autur   dal   delict   vegn   refusada,   vegnan   tut   ils surpassaments giuditgads en la procedura penala ordinaria.

b)

c)

d)

Formulars da multas e directivas

Art.  5 1 Ils formulars da multas ston cuntegnair almain las suandantas indicaziuns:

a)

il num, il prenum, la data da naschientscha ed il lieu da domicil da l'autura u da l'autur dal delict;

il gener, las uras ed il lieu da la cuntravenziun sco er las cifras respectivas da la glista da multas;

l'import da la multa;

l'indicaziun ch'i vegnia exequida la procedura penala ordinaria, sche la multa na vegn betg pajada entaifer 30 dis;

la durada dal termin da ponderaziun;

la data da la consegna dal formular da multa;

la suttascripziun da l'organ da surveglianza da chatscha.

e)

f)

g)

2 L'uffizi   da   chatscha   e   pestga   relascha   las   directivas   necessarias   per   realisar   la procedura da multas disciplinaras.

Pajament

Art.  6 1 L'autura u l'autur dal delict po pajar la multa immediatamain u entaifer 30 dis.

2 Sche la multa vegn pajada immediatamain, vegn emessa ina quittanza.

3 Sche l'autura u l'autur dal delict na paja betg immediatamain la multa, survegn ella u el in termin da ponderaziun da 30 dis a partir da la facturaziun. Sch'il quint na vegn betg pajà entaifer il termin da ponderaziun, sto vegnir introducida la procedura penala ordinaria.

Registers

Art.  7 1 L'uffizi da chatscha e pestga maina il register da las multas disciplinaras tenor l'artitgel 47d alinea 1 da la lescha chantunala da chatscha6).

2 Las datas ston vegnir stizzadas 5 onns suenter lur inscripziun.

6) DG 740.000

2

740.030

2. Procedura da multas disciplinaras tenor il dretg federal *

Autoritads cumpetentas

Art.  7a * 1 Ils   organs   da   surveglianza   da   chatscha   tenor   l'artitgel 44 alinea 1   da   la   Lescha chantunala da chatscha7)  èn cumpetents per incassar multas disciplinaras tenor la legislaziun federala davart las multas disciplinaras8). * 1bis Las   vischnancas   ch'èn   cumpetentas   tenor   l'artitgel 27 alinea 2   da   la   Lescha chantunala   da   chatscha   per   determinar   zonas   da   paus   per   animals   selvadis,   èn autorisadas da chastiar en agen num cas, nua ch'i vegn entrà u charrà en questas zonas da paus ordaifer las rutas e las vias designadas. * 2 La procedura sa drizza tenor la lescha federala davart las multas disciplinaras9).

Art.  8 1 Questa ordinaziun entra en vigur il 1. da settember 2004.

Entrada en vigur

7) DG 740.000 8) CS 741.03; CS 741.031 9) CS 741.03

3

740.030

Tabella da las modificaziuns - tenor conclus

Conclus 10-08-2004 07-11-2006 21-12-2010 21-12-2010 10-12-2019 10-12-2019 10-12-2019 25-02-2020 25-02-2020 25-02-2020 25-02-2020

Entrada en vigur 01-09-2004 01-01-2007 01-01-2011 01-01-2011 01-01-2020 01-01-2020 01-01-2020 01-03-2020 01-03-2020 01-03-2020 01-03-2020

Element relasch Art. 3 ingress Art. 1 Titel 1.

Titel 2.

Art. 7a Art. 2 al. 1 Art. 3 al. 1 Art. 7a al. 1 Art. 7a al. 1bis

Modificaziun emprima versiun revisiun totala midada revisiun totala integraziun integraziun integraziun midada midada midada integraziun

Publicaziun en la CUL - - 2010, 4816 2010, 4816 2019-030 2019-030 2019-030 2020-004 2020-004 2020-004 2020-004

4

740.030

Tabella da las modificaziuns - tenor element

Element relasch ingress Titel 1.

Art. 1 Art. 2 al. 1 Art. 3 Art. 3 al. 1 Titel 2.

Art. 7a Art. 7a al. 1 Art. 7a al. 1bis

Conclus 10-08-2004 21-12-2010 10-12-2019 21-12-2010 25-02-2020 07-11-2006 25-02-2020 10-12-2019 10-12-2019 25-02-2020 25-02-2020

Entrada en vigur 01-09-2004 01-01-2011 01-01-2020 01-01-2011 01-03-2020 01-01-2007 01-03-2020 01-01-2020 01-01-2020 01-03-2020 01-03-2020

Modificaziun emprima versiun midada integraziun revisiun totala midada revisiun totala midada integraziun integraziun midada integraziun

Publicaziun en la CUL - 2010, 4816 2019-030 2010, 4816 2020-004 - 2020-004 2019-030 2019-030 2020-004 2020-004

5